

# **ประกาศเทศบาลตำบลโพน**

**เรื่อง การใช้แผนพัฒนาท้องถิ่น (พ.ศ.2561 – 2565)**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.2561 มีผลคับใช้ตั้งแต่ 19 ตุลาคม พ.ศ.2561 และตามหนังสือกระทรวงมหาดไทย ด่วนที่สุด ที่ มท 0810.3/ว 2931 เรื่อง ซักซ้อมแนวทางการทบทวนแผนพัฒนาท้องถิ่น (พ.ศ. 2561-2565) ขององค์กรปกครองส่วนท้องถิ่น มีสาระสำคัญดังนี้

กำหนดให้แผนพัฒนาท้องถิ่นมีระยะเวลาห้าปี เพื่อให้สอดคล้องกับแผนพัฒนาจังหวัด ที่กำหนดให้มีระยะเวลาห้าปี

การจัดทำ เพิ่มเติม เปลี่ยนแปลง แผนพัฒนาท้องถิ่นห้าปี ให้ผ่านกระบวนการประชาคม ท้องถิ่น เพื่อสร้างกระบวนการมีส่วนร่วมของประชาชน

กำหนดให้เทศบาลจัดทำหรือทบทวนแผนพัฒนาท้องถิ่นห้าปีให้แล้วเสร็จภายในวันที่ 15 มิถุนายน 2562 เพื่อให้องค์กรปกครองส่วนท้องถิ่นสามารถประสานและบูรณาการโครงการพัฒนาที่เกินศักยภาพไว้ในแผนพัฒนาจังหวัด แผนปฏิบัติราชการประจำปีของจังหวัด เพื่อนำไปจัดทำคำของบประมาณรายจ่ายประจำปีของจังหวัดต่อไป

1. ขั้นตอนการทบทวนแผนพัฒนาท้องถิ่น พ.ศ. 2561-2565

ให้เทศบาล องค์การบริหารส่วนตำบล เมืองพัทยา และองค์การบริหารส่วนจังหวัดดำเนินการทบทวนแผนพัฒนาท้องถิ่นสี่ปีขององค์กรปกครองส่วนท้องถิ่น เป็นแผนพัฒนาท้องถิ่นที่มีช่วงระยะเวลา 5 ปี (พ.ศ. 2561-2565)

1. แนวทางการประสานแผนพัฒนาท้องถิ่น พ.ศ. 2561-2565
   1. ให้องค์การบริหารส่วนจังหวัดและอำเภอตรวจสอบองค์ประกอบของคณะกรรมการประสานแผนพัฒนาท้องถิ่นระดับจังหวัดและระดับอำเภอตามลำดับให้เป็นปัจจุบัน
2. การนำแผนพัฒนาท้องถิ่น (พ.ศ. 2561-2565) ไปสู่การปฏิบัติ

เพื่อให้แผนพัฒนาท้องถิ่นนำไปสู่การปฏิบัติได้อย่างมีประสิทธิภาพ ให้องค์กรปกครองส่วนท้องถิ่นใช้แผนพัฒนาท้องถิ่น เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติมและงบประมาณจากเงินสะสม ในส่วนที่เกี่ยวข้อง

ดังนั้น เพื่อให้เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ.2561 เทศบาลตำบลโพน จึงได้ดำเนินการจัดทำแผนพัฒนาท้องถิ่นห้าปี (พ.ศ.2561-2565) ซึ่งบัดนี้ได้รับความเห็นชอบจากผู้บริหารเป็นที่เรียบร้อยแล้ว จึงประกาศใช้แผนพัฒนาท้องถิ่นห้าปีเทศบาลตำบลโพน (พ.ศ.2561 - 2565) ตั้งแต่บัดนี้เป็นต้นไป

จึงประกาศมาให้ทราบโดยทั่วกัน

ประกาศ ณ วันที่ 11 เดือน มิถุนายน พ.ศ.2562

(นางณฐอร การถัก)

ปลัดเทศบาล ปฏิบัติหน้าที่

นายกเทศมนตรีตำบลโพน